Το ***Obduction*** είναι βιντεοπαιχνίδι περιπέτειας που αναπτύχθηκε από την Cyan Worlds. Το *Obduction* χαρακτηρίζεται ως ο πνευματικός διάδοχος των προηγούμενων παιχνιδιών περιπέτειας της Cyan, το *Myst* και το *Riven*. Στο παιχνίδι, ο παίκτης χειρίζεται τον πρωταγωνιστή ο οποίος μεταφέρεται σε περίεργους εξωγήινους κόσμους, με ανθρώπινα στοιχεία στις εκάστοτε τοποθεσίες. Σκοπός του είναι να εξερευνήσει και να λύσει γρίφους, προκειμένου να βρει έναν τρόπο για α επιστρέψει στο σπίτι του.

Το παιχνίδι χρηματοδοτήθηκε μέσω εκστρατείας στο Kickstarter. Κυκλοφόρησε τον Αύγουστο του 2016 για τον Προσωπικό υπολογιστή, με την εκδοχή για τα MacOS να κυκλοφορεί το Μάρτιο του 2017 και τη VR εκδοχή για το Oculus Rift να βγαίνει το Νοέμβριο του 2016. Η εκδοχή του PlayStation 4 θα κυκλοφορήσει τον Αύγουστο του 2017, με ένα patch να κυκλοφορεί αργότερα για την υποστήριξη PlayStation VR.

Το *Obduction* απέσπασε γενικότερα θετικές κριτικές.

Ανάπτυξη
--------

Το *Obduction* ανακοινώθηκε επίσημα στις 17 Οκτωβρίου του 2013, μέσω εκστρατείας στο Kickstarter, με επικεφαλής τον Ραν Μίλερ, και βασικό στόχο στα 1.1 εκατομμύρια δολάρια. Στο συνοδευτικό βίντεο, ο Μίλερ ανέφερε ότι το βιντεοπαιχνίδι έχει σκοπό να λειτουργήσει ως πνευματικός διάδοχος του *Myst* και του *Riven*. Λαμβάνοντας έμπνευση από τα προηγούμενα παιχνίδια της σειράς *Myst*, ο Μίλερ παρατήρησε ότι το σκηνικό ενός μυστηριώδους εξωγήινου κόσμου θα μοιάζει ως εμπειρία με αυτή που προσφέρει το *Myst*. Σημειώνοντας ότι η ανακοίνωση έρχεται είκοσι χρόνια από την κυκλοφορία του *Myst*, τόνισε επίσης ότι οι συνεργάτες από τα δύο αρχικά παιχνίδια *Myst*, καθώς και όσοι συνέβαλαν στην ανάπτυξη του *Uru: Ages Beyond Myst*, θα συμμετέχουν στον τομέα ανάπτυξης του *Obduction*. Η εκστρατεία έληξε στις 16 Νοεμβρίου, ξεπερνώντας τον βασικό στόχο, αποσπώντας περισσότερα από 1 εκατομμύριο δολάρια, και κερδίζοντας την υποστήριξη της εταιρίας Oculus Rift.

Παραπομπές
----------

1. ↑  «Myst Studio Brings Obduction To Kickstarter». *The Escapist*. Αρχειοθετήθηκε από το πρωτότυπο στις 2014-12-16.. Ανακτήθηκε στις 2017-09-06.
2. 1 2 3  Hockenson, Lauren (17 Οκτωβρίου 2013). «The creators of Myst launch a $1.1 million Kickstarter to fund new game». *gigaom.com* (στα Αγγλικά). Αρχειοθετήθηκε από το πρωτότυπο στις 17 Οκτωβρίου 2013. Ανακτήθηκε στις 6 Σεπτεμβρίου 2017.
3. ↑  «20 years after Myst, Cyan starts campaign to build its next game, Obduction» (στα αγγλικά). *Spokesman.com*.. Ανακτήθηκε στις 2017-09-06.
4. ↑  Farokhmanesh, Megan (2013-11-16), *Obduction Kickstarter draws to a successful close*, ανακτήθηκε στις 2017-09-06

Εξωτερικοί σύνδεσμοι
--------------------

* Επίσημος ιστότοπος
* *Obduction*   στην IMDb
* Το *Obduction*[*νεκρός σύνδεσμος*] στο Kickstarter

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η σειρά Myst |
| --- |
|  |
| Τα βιντεοπαιχνιδία του *Myst* | 
* *Myst*
* *Riven*
* *Exile*
* *Revelation*
* *End of Ages*
 |  |
|  |
| Τα βιντεοπαιχνιδία του *Uru* | 
* *Uru: Ages Beyond Myst*
* *Myst Online: Uru Live*
 |
|  |
| Μυθιστορήματα και μυθιστοριογραφία | 
* *Βιβλία Myst*
* Χαρακτήρες του Myst
 |
|  |
| Σχετικά θέματα | 
* Cyan Worlds
* *Pyst*
* *Obduction*
* *Firmament*
 |

 |